கேள்வி: பைலக்குப்பே - மக்கள் பற்றி தகவல் சொல்.
பதில்: இங்கு பெரும்பாலும் திபெத்து வாழ்கின்றனர். 1998ஆம் ஆண்டு, மத்திய திபேத் நிர்வாக அமைப்பின் திட்டக்குழு எடுத்த மக்கள்தொகைக் கணக்கெடுப்பின்படி 10,727 திபெத்தியர்கள் பைலக்குப்பேயில் இருந்தார்கள். புத்த விகாரையில் உள்ள திபெத்திய புத்த பிக்குகளும் இந்த எண்ணிக்கையில் அடங்குவார்களா என்று சரியாகத் தெரியவில்லை. இந்தியா வந்த திபேத்திய அகதிகளுக்காக 1959 ஆம் ஆண்டு கர்நாடக மாநில அரசால் ‘லீசாக’ அளிக்கப்பட்ட நிலங்களில் குடியேறியுள்ள திபேத்தியர்களின் தற்போதைய எண்ணிக்கை ஏறத்தாழ 20,000 அளவில் இருக்கக்கூடும். பைலகுப்பேயில் நிறைய விவசாயக் குடியேற்றங்கள் உள்ளன; உறைவிடங்கள் நெருக்கமாக உள்ளன; புத்த விகாரைகளும், வழிபாட்டு இடங்களும் மிகுதியாகக் காணப்படுகின்றன. புத்தர் வழிபாட்டின் மரபுகளுக்கு ஏற்றவாறு தனித்தனியாக வழிபாட்டு மையங்களும், கல்வி மையங்களும் இங்கு உள்ளன. புத்தமதக் கல்வி மையங்களில் குறிப்பிடத்தக்கவை : *ஜெலுக்பா மரபில்: **சேரா (பெரிய அமைப்பு) **டஷிலுன்போ (சிறிய அமைப்பு) *நிய்ங்மா மரபில்: **நாம்ட்ரோலிங் புத்தமதக் கல்வி மையம்.http://www.namdroling.org/ (பொற்கோயில்) புத்தமதத்தைப்பற்றிய மேற்படிப்புக்காகவும் இங்கு பல்கலைக்கழகங்கள் உள்ளன. இவற்றில் முக்கியமானவை ‘செராஜெ’, ‘செராமெ’ மற்றும் ‘நாலந்தா’ ஆகும்.